**NÁRODNÁ RADA SLOVENSKEJ REPUBLIKY**

 **VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-1898/2022

**1173a**

### S p o l o č n á s p r á v a

**výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č.  211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (tlač 1173) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady Slovenskej republiky ako gestorský výbor k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa **zákon č. 211/2000 Z. z. o slobodnom prístupe k informáciám** a o zmene a doplnení niektorých zákonov (zákon o slobode informácií) v znení neskorších predpisov (tlač 1173) podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky **spoločnú správu** výborov Národnej rady Slovenskej republiky.

I.

Národná rada Slovenskej republiky 21. septembra 2022 pridelila návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa **zákon č. 211/2000 Z. z. o slobodnom prístupe k informáciám** a o zmene a doplnení niektorých zákonov (zákon o slobode informácií) v znení neskorších predpisov (tlač 1173) na  prerokovanie výborom:

**Ústavnoprávnemu výboru** Národnej rady Slovenskej republiky,

**Výboru** Národnej rady Slovenskej republiky **pre hospodárske záležitosti a**

**Výboru** Národnej rady Slovenskej republiky **pre verejnú správu a regionálny rozvoj.**

Určila zároveň Ústavnoprávny výbor Národnej rady Slovenskej republiky ako gestorský výbor a lehoty na prerokovanie návrhu zákona v druhom čítaní vo výboroch.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol

návrh zákona pridelený, **neoznámili v určenej lehote** gestorskému výboru **žiadne stanovisko** k predmetnému návrhu zákona (§ 75 ods. 2 zákona o  rokovacom poriadku Národnej rady Slovenskej republiky).

III.

##  Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa **zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií)** v znení neskorších predpisov (tlač 1173) prerokovali výbory a odporúčali ho **schváliť:**

**Ústavnoprávny výbor** Národnej rady Slovenskej republiky uznesením č. 609 zo 14. októbra 2022,

**Výbor** Národnej rady Slovenskej republiky **pre hospodárske záležitosti** uznesením č.  352 zo 17. októbra 2022.

Výbor Národnej rady Slovenskej republiky **pre verejnú správu a regionálny rozvoj** bol zvolaný na 12. októbra 2022. O uvedenom návrhu zákona výbor nerokoval, keďže podľa §  52 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný.**

IV.

 Z uznesenia Výboru Národnej rady Slovenskej republiky pre hospodárske záležitosti uvedeného v III. bode tejto spoločnej správy vyplývajú tieto **pozmeňujúce a doplňujúce návrhy:**

1. V čl. I 2. bod § 3 ods. 1 sa slovo „Prístup“ nahrádza slovami „Právo na prístup“.

Ide o legislatívno-technickú úpravu, ktorou sa terminologicky zjednocuje a upresňuje navrhované ustanovenie tak, aby korešpondovalo terminologicky a vecne s doterajšou úpravou § 3 ods. 1.

**Výbor NR SR pre hospodárske záležitosti**

 **Gestorský výbor odporúča schváliť.**

2. V čl. I 7. bod § 11a ods. 3 sa nad slovom „súťaže“ odkaz na poznámku pod čiarou „24d)“ nahrádza odkazom „25a)“, v poznámke pod čiarou v úvodnej vete sa slovo „24d“ nahrádza slovom „25a“ a v texte poznámky pod čiarou sa označenie poznámky pod čiarou „24d)“ nahrádza označením „25a)“.

Ide o legislatívno-technickú úpravu, ktorou sa vzhľadom na poradie poznámok pod čiarou upravuje jej správne poradie.

**Výbor NR SR pre hospodárske záležitosti**

 **Gestorský výbor odporúča schváliť.**

3. V čl. I 9. bod (§ 16 ods.1) v úvodnej vete sa slová „odseku 1 sa za prvou vetou“ nahrádzajú slovami „ods. 1 sa za prvú vetu“ a v texte ustanovenia sa slová „najmä v elektronickej pošte alebo odkopírovaním na technický nosič dát“ nahrádzajú slovami „najmä elektronickou poštou alebo odkopírovaním informácií na technický nosič dát“.

Ide o legislatívno-technickú úpravu, v zmysle legislatívnych pravidiel tvorby zákonov. Zároveň sa precizuje znenie navrhovaného ustanovenia, primerane k zneniu prvej vety § 16 ods. 1.

**Výbor NR SR pre hospodárske záležitosti**

 **Gestorský výbor odporúča schváliť.**

4. V čl. I 12. bod (§ 19 ods. 2) sa slová „odseku 2“ nahrádzajú slovami „ods. 2“.

Ide o legislatívno-technickú úpravu.

**Výbor NR SR pre hospodárske záležitosti**

 **Gestorský výbor odporúča schváliť.**

5. V čl. I 13. bod (§ 19 ods. 3) sa slová „v odseku 3“ nahrádzajú slovami „ods. 3“ a slová „vkladá nová druhá veta, ktorá znie“ nahrádzajú slovami „vkladá nová druhá a tretia veta, ktoré znejú“.

Ide o legislatívno-technickú úpravu.

**Výbor NR SR pre hospodárske záležitosti**

 **Gestorský výbor odporúča schváliť.**

Gestorský výbor **odporúča** o pozmeňujúcich a doplňujúcich návrhoch uvedených pod bodmi 1 až 5 hlasovať **spoločne,** a tieto **schváliť.**

V.

 **Gestorský výbor** na základe stanovísk výborov k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa **zákon č. 211/2000 Z. z. o slobodnom prístupe k informáciám** a o zmene a doplnení niektorých zákonov (zákon o slobode informácií) v znení neskorších predpisov (tlač 1173) odporúča Národnej rade Slovenskej republiky predmetný návrh zákona **schváliť** v znení pozmeňujúcich a doplňujúcich návrhov uvedených v tejto spoločnej správe.

**Spoločná správa** výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a  dopĺňa **zákon č. 211/2000 Z. z. o slobodnom prístupe k informáciám** a o zmene a doplnení niektorých zákonov (zákon o slobode informácií) v znení neskorších predpisov v druhom čítaní (tlač 1173a) bola schválená uznesením Ústavnoprávneho výboru Národnej rady Slovenskej republiky č. 618 z 18. októbra 2022.

Týmto uznesením výbor zároveň poveril spoločného spravodajcu **Lukáša Kyselicu,** aby na schôdzi Národnej rady Slovenskej republiky informoval o výsledku rokovania výborov a pri  rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Milan Vetrák

 predseda Ústavnoprávneho výboru

 Národnej rady Slovenskej republiky

Bratislava 18. októbra 2022